b'\n_START_ARTICLE_\nPanikk\n_START_SECTION_\nEtymologi\n_START_PARAGRAPH_\n\xc2\xabPanikk\xc2\xbb kommer fra det greske panikon som betyr \xc2\xabvedr\xc3\xb8rende Pan\xc2\xbb. Pan var den greske guden for skog og mark, som var kilden til en mystisk lyd som for\xc3\xa5rsaket smittsom, grunnl\xc3\xb8s frykt blant buskap, grupper av folk eller folk som er alene p\xc3\xa5 \xc3\xb8de plasser.\n_START_SECTION_\nPanikk og lovverket\n_START_PARAGRAPH_\nDe fleste lovverk begrenser ytringsfriheten med det form\xc3\xa5l \xc3\xa5 forhindre folk fra \xc3\xa5 skape potensielt farlige panikksituasjoner, s\xc3\xa6rlig ved hjelp av falsk alarm. Det klassiske eksempelet er at det er forbudt \xc3\xa5 rope \xc2\xabBrann!\xc2\xbb i et teater fullt av folk, n\xc3\xa5r det faktisk ikke er brann._NEWLINE_Enkelte anklagede har under rettssaker fors\xc3\xb8kt \xc3\xa5 minske alvorlighetsgraden av en eventuell straff ved \xc3\xa5 hevde at den ut\xc3\xb8vde volden ble fremkalt av panikk. Enkelte jurisdiksjoner kan begrense en straff dersom en selvforsvarshandling var urimelig sterk p\xc3\xa5 grunn av en panikkreaksjon._NEWLINE_Panikkf\xc3\xb8lelsen som kan oppleves blant flyreisende i l\xc3\xb8pet av de siste minuttene i et kommersielt fly som styrter har dannet basis for flere s\xc3\xb8ksm\xc3\xa5l i millionklassen mot flyselskaper, basert p\xc3\xa5 det rettslige prinsippet om f\xc3\xb8lelsesmessig lidelse.'